তথ্যবিবরণী নম্বর: ৪৯১১

**ধুলাবালি পরিষ্কার করতে সুইপিং মেশিন আনা হচ্ছে**

**-- স্থানীয় সরকারমন্ত্রী**

ঢাকা, ১৩ পৌষ (২৮ ডিসেম্বর) :

স্থানীয় সরকার মন্ত্রী মোঃ তাজুল ইসলাম বলেছেন, বায়ু দূষণ কমাতে ও ধুলাবালি পরিষ্কার করতে সিটি করপোরেশনসমূহকে সর্বাত্মক সহযোগিতা করবে মন্ত্রণালয়। রাজধানী ঢাকা শহরের ধুলাবালি পরিষ্কার করতে আধুনিক সুইপিং মেশিন কেনা হবে।

আজ রাজধানীর সিরডাপ মিলনায়তনে নগর উন্নয়ন সাংবাদিক ফোরাম, বাংলাদেশ এর ২০২০-২১ সালের জন্য নির্বাচিত কমিটির অভিষেক অনুষ্ঠানে প্রধান অতিথির বক্তব্য মন্ত্রী এসব কথা বলেন।

মন্ত্রী বলেন, ঢাকা শহর অপরিকল্পিতভাবে গড়ে উঠেছে। বিদ্যুৎ, পানি, গ্যাস লাইন-সহ নানা রকম সেবামূলক কাজ ভবিষ্যৎ পরিকল্পনা করে করা হয়নি। বিশ্বের অন্যান্য দেশের উদাহরণ দিয়ে তিনি বলেন, তারা ভবিষ্যৎ পরিকল্পনা নিয়ে কাজ করেছে। তারা রাস্তার পাশে সেবা সংস্থাগুলোর জন্য ডাকটিং পয়েন্ট রেখেছে। তারা ঐখান থেকে নতুন জায়গায় লাইনগুলো পৌঁছে দিচ্ছে। ফলে বার বার একই রাস্তা কাটা হচ্ছে না। সেবা সংস্থাগুলোর মধ্যে কিভাবে সমন্বয় করা যায়, সেটা নিয়ে মাস্টার প্ল্যান করা হচ্ছে।

নগর উন্নয়ন সাংবাদিক ফোরামের সভাপতি মতিন আব্দুল্লাহর সভাপতিত্বে এ অনুষ্ঠানে বিশেষ অতিথি হিসেবে উপস্থিত ছিলেন ঢাকা উত্তর সিটি কর্পোরেশনের মেয়র আতিকুল ইসলাম। অনুষ্ঠানটি সঞ্চালনা করেন নগর উন্নয়ন সাংবাদিক ফোরামের সাধারণ সম্পাদক এস এম ফয়েজ।

#

মাহমুদুল/ফারহানা/মোশারফ/রেজাউল/২০১৯/২১৪৫ ঘণ্টা

তথ্যবিবরণী নম্বর : ৪৯১০

**নারী উন্নয়নে বিভিন্ন উদ্যোগ গ্রহণ করেছে সরকার**

**-- কৃষিমন্ত্রী**

টাঙ্গাইল, ১৩ পৌষ (২৮ ডিসেম্বর) :

কৃষিমন্ত্রী ড. মোঃ আব্দুর রাজ্জাক বলেছেন, নারী উন্নয়নে সরকার অনেক উদ্যোগ গ্রহণ করেছে। সরকার খাদ্য ঘাটতির দেশকে এনে দিয়েছে খাদ্য রপ্তানির মর্যাদা। বছরের প্রথম দিন সব প্রাথমিক ও মাধ্যমিক বিদ্যালয়ের শিক্ষার্থীদের হাতে তুলে দেয়া হয় বিনামূল্যে বই, যা বিশ্বে বিরল।

মন্ত্রী আজ টাঙ্গাইলে সরকারি কুমুদিনি কলেজের ৭৫  বছরপূর্তি ও  পুনর্মিলনী-২০১৯ অনুষ্ঠানে এসব কথা বলেন।

মন্ত্রী বলেন, বাংলাদেশ শিক্ষায় অনেক এগিয়েছে। এখন অন্যতম লক্ষ্য হচ্ছে গুণগত শিক্ষা। সরকার নতুন নতুন শিক্ষা প্রতিষ্ঠান  নির্মাণ করেছে, যুগোপযোগী শিক্ষার জন্যও কাজ করছে। বাংলাদেশের শিক্ষার সাফল্যের পেছনে সরকারের ঐকান্তিক ইচ্ছা ও রাজনৈতিক  অঙ্গীকার ছিল অগ্রগণ্য। গত ১১ বছর ধরে সরকার শিক্ষাকে অগ্রাধিকার দিয়ে আসছে।

জেলা প্রশাসক সহিদুল ইসলামের সভাপতিত্বে বিশেষ অতিথি হিসেবে বক্তব্য রাখেন তথ্য প্রতিমন্ত্রী ডা. মোঃ মুরাদ হাসান, সংসদ সদস্য ছানোয়ার হোসেন, তানভির হাসান ছোট মনির, সংরক্ষিত মহিলা আসনের সংসদ সদস্য খন্দকার মমতা হেনা লাভলী, পৌর মেয়র জামিলুর রহমান মিরন, কলেজের অধ্যক্ষ প্রফেসর আব্দুল মান্নান ও পুলিশ সুপার সঞ্জিত কুমার রায় প্রমুখ।

#

গিয়াস/ফারহানা/মোশারফ/সেলিমুজ্জামান/২০১৯/২০০০ ঘণ্টা

তথ্যবিবরণী নম্বর : ৪৯০৯

**মুক্তিযোদ্ধাদের একমাত্র প্রশিক্ষণ কেন্দ্র ছিল রৌমারীতে**

**-- প্রাথমিক ও গণশিক্ষা প্রতিমন্ত্রী**

রৌমারী (কুড়িগ্রাম), ১৩ পৌষ (২৮ ডিসেম্বর) :

প্রাথমিক ও গণশিক্ষা প্রতিমন্ত্রী মোঃ জাকির হোসেন বলেছেন, মহান মুক্তিযুদ্ধ চলাকালীন রৌমারী ছিল মুক্তাঞ্চল। বাংলাদেশের একমাত্র মুক্তিযোদ্ধাদের প্রশিক্ষণ কেন্দ্র ছিল রৌমারীতে। তিনি বলেন, মুক্তাঞ্চল এই রৌমারী থেকে ৬৫ হাজার মুক্তিযোদ্ধা প্রশিক্ষণ নিয়ে দেশের বিভিন্ন এলাকায় যুদ্ধ করে পাকিস্তানি হানাদার বাহিনীর কবল থেকে দেশকে স্বাধীন করেছে। অর্জিত হয়েছে দীর্ঘদিনের কাঙ্ক্ষিত সার্বভৌম  স্বাধীন বাংলাদেশ।

  প্রতিমন্ত্রী আজ কুড়িগ্রামের রৌমারীতে যাদুরচর উচ্চ বিদ্যালয়ের প্লাটিনাম জুবিলী ও প্রাক্তন শিক্ষার্থীদের পুনর্মিলনী   উপলক্ষে আয়োজিত অনুষ্ঠানে বিশেষ অতিথির বক্তৃতায়  এসব কথা বলেন।

যাদুরচর উচ্চ বিদ্যালয়ের সাবেক প্রধান শিক্ষক আব্দুস সাত্তারের  সভাপতিত্বে অনুষ্ঠানে প্রধান অতিথি হিসেবে বক্তৃতা করেন নৌপরিবহন প্রতিমন্ত্রী খালিদ মাহমুদ চৌধুরী। এছাড়া স্থানীয় প্রশাসনের কর্মকর্তা ও নেতৃবৃন্দ এ সময় উপস্থিত ছিলেন।

  এ সময় সাবেক সফল ৪ জন শিক্ষককে মরণোত্তর স্বর্ণপদক ও ১২ জন শিক্ষককে ক্রেস্ট প্রদান করা হয়।

#

রবীন্দ্রনাথ/ফারহানা/মোশারফ/সেলিমুজ্জামান/২০১৯/১৯৩০ ঘণ্টা

তথ্যবিবরণী নম্বর : ৪৯০৮

**দেশের একমাত্র ক্যান্সার হাসপাতালটি শীঘ্রই ১০০০ শয্যায় উন্নীত করা হবে  
 -- স্বাস্থ্যমন্ত্রী**

ঢাকা, ১৩ পৌষ (২৮ ডিসেম্বর) :

স্বাস্থ্য ও পরিবার কল্যাণ মন্ত্রী জাহিদ মালেক বলেছেন, ‘বর্তমান সরকারের আমলেই জাতীয় ক্যান্সার গবেষণা ইনস্টিটিউট ও ৫০ শয্যার ক্যান্সার হাসপাতালটি ৩০০ শয্যায় রূপান্তরিত হয়েছে। আজ হাসপাতালটিকে ৫০০ শয্যায় রূপান্তরিত করা হলো। ইনশাআল্লাহ খুব শীঘ্রই দেশের একমাত্র ক্যান্সার গবেষণার এই ইনস্টিটিউট ও হাসপাতালটি ১০০০ শয্যায় রূপান্তরিত করা হবে।’

স্বাস্থ্যমন্ত্রী আজ রাজধানীর জাতীয় ক্যান্সার গবেষণা ইনস্টিটিউট ও হাসপাতালের নতুন ভবন উদ্বোধন ও ৫০০ শয্যায় বর্ধিতকরণ অনুষ্ঠানে প্রধান অতিথির বক্তব্যে এসব কথা বলেন ।

মন্ত্রী বলেন, ‘বর্তমানে এখানে অনেক উন্নত নতুন আধুনিক যন্ত্রপাতি স্থাপন করা হয়েছে। প্রতিদিন এই হাসপাতালে প্রায় ৫৫০ জন রোগী রেডিওথেরাপি এবং ২৭৫ জন রোগী কেমোথেরাপি পাচ্ছেন। অধিকাংশ ক্যান্সার রোগীকে শতকরা ৫০ ভাগেরও বেশি মূল্যবান কেমোথেরাপির ওষুধ বিনামূল্যে প্রদান করা হচ্ছে। এটি ক্যান্সার চিকিৎসায় দেশের সাধারণ মানুষের নানাবিধ সহায়তা করছে।’

ক্যান্সার রোগের ভয়াবহতা তুলে ধরে জাহিদ মালেক আরো বলেন, ‘দেশের মোট মৃত্যুর ৬৫ ভাগই হচ্ছে অসংক্রামক রোগের কারণে। মানুষ অসংক্রামক রোগের মধ্যে সবচেয়ে বেশি আক্রান্ত হচ্ছে ক্যান্সার রোগে। এই রোগ অত্যন্ত ব্যয়বহুল হওয়ায় সাধারণ মানুষ এই রোগের চিকিৎসা করতেই পারে না। এ কারণে সরকার ২০২০ সালের মধ্যে দেশের আট বিভাগে ১০০ শয্যার ৮টি ক্যান্সার হাসপাতাল প্রতিষ্ঠা করবে।’

জাতীয় ক্যান্সার হাসপাতালের পরিচালক অধ্যাপক ডা. মোঃ মোয়াররফ হোসেনের সভাপতিত্বে অনুষ্ঠানে আরো উপস্থিত ছিলেন বিএমএ সভাপতি ডা. মোস্তফা জালাল মহিউদ্দিন, স্বাচিপ সভাপতি ইকবাল আর্সেনাল, মহাসচিব আব্দুল আজিজ প্রমুখ।

#

মাইদুল/ফারহানা/মোশারফ/সেলিমুজ্জামান/২০১৯/১৯০০ ঘণ্টা

তথ্যবিবরণী নম্বর : ৪৯০৭

**নৈতিকতা ও মূল্যবোধের অবক্ষয় রুখতে হবে**

**-- গৃহায়ন ও গণপূর্ত মন্ত্রী**

ঢাকা, ১৩ পৌষ (২৮ ডিসেম্বর) :

গৃহায়ন ও গণপূর্ত মন্ত্রী শ ম রেজাউল করিম বলেছেন, ‘বৈষয়িক উন্নয়নে বাংলাদেশ এগিয়ে গিয়েছে। দেশের অর্থনৈতিক মুক্তি অনেকটাই এসেছে। কিন্তু নৈতিকতা ও মূল্যবোধের মুক্তির কাঙ্ক্ষিত জায়গায় আমরা এখনো পৌঁছাতে পারিনি। তাই এ অবক্ষয় রুখতে হবে। জাতিকে এ অবক্ষয় থেকে ফিরিয়ে আনতে হবে।’

আজ রাজধানীর মহাখালীতে সরকারি তিতুমীর কলেজের ৫০ বছর পূর্তি উপলক্ষে ‘আলোকিত ৫০ বছর’ শিরোনামে আয়োজিত শিক্ষার্থীদের পুনর্মিলনী উৎসবে প্রধান অতিথির বক্তব্যে মন্ত্রী এসব কথা বলেন।

শিক্ষার্থীদের উদ্দেশে গণপূর্ত মন্ত্রী বলেন, শুধু পুঁথিগত বিদ্যা নয়, শিক্ষার্থীদের সততা, নৈতিকতা, মূল্যবোধ এবং দেশপ্রেমের শিক্ষা দিতে হবে। এ চারটি বিষয়ের সমন্বয় ঘটাতে পারলে বর্তমান প্রজন্মের শিক্ষার্থীদের নিয়ে জাতির ভবিষ্যৎ রচনায় স্বপ্ন দেখা সম্ভব হবে। তিনি আরো বলেন, বাংলাদেশকে পরিপূর্ণতা দিতে হলে রাস্তা-ঘাট, ব্রিজ-কালভার্ট, ইমারত নির্মাণের মতো বৈষয়িক উন্নয়নের সাথে সাথে আমাদের মানসিকতারও পরিবর্তন করতে হবে।

অনুষ্ঠানে অন্যান্যের মধ্যে বক্তব্য রাখেন সরকারি তিতুমীর কলেজের ৫০ বছরপূর্তি উদযাপন উৎসবের আহ্বায়ক ও কলেজের প্রাক্তন শিক্ষার্থী বাণিজ্য মন্ত্রী টিপু মুনশী-সহ প্রাক্তন শিক্ষার্থীরা।

#

ইফতেখার/ফারহানা/মোশারফ/সেলিমুজ্জামান/২০১৯/১৮৪০ ঘণ্টা

Z\_¨weeiYx b¤^i t 4906

**PZz\_© wkí wecøe mdj Ki‡Z D™¢veK Ges BÛvw÷ªR‡K mgwš^Zfv‡e KvR Ki‡Z n‡e**

**-- †gv¯Ívdv ReŸvi**

XvKv, 13 †cŠl (28 wW‡m¤^i):

WvK I †Uwj‡hvMv‡hvM gš¿x †gv¯Ívdv ReŸvi e‡j‡Qb, PZz\_© wkí wecø‡ei †giæ`Ð n‡”Q wWwRUvj mshyw³| 2021 mv‡j dvBf wR cÖhyw³ Pvjyi ga¨ w`‡q evsjv‡`k GK bZzb mf¨Zvi hy‡M cÖ‡ek Kivi m¤¢ve¨ me ai‡bi cÖ¯‘wZ m¤úbœ K‡i‡Q| kZ kZ eQ‡ii cðvrc`Zv KvwU‡q PZz\_© wkí wecøe mdj Ki‡Z miKv‡ii mv‡\_ wZwb mswkøó cÖhyw³ msµvšÍ D™¢veK, M‡elK, wkÿvwe` Ges BÛvw÷ªR‡K mgwš^Zfv‡e KvR Kivi AvnŸvb Rvbvb|

gš¿x AvR XvKvq evsjv‡`k cÖ‡KŠkj I KvwiMwi wek¦we`¨vjq (ey‡qU)-G AvBBB KwgDwb‡KkÝ †mvmvBwU evsjv‡`k P¨vÞv‡ii D‡`¨v‡M Av‡qvwRZ †UwjKwgDwb‡KkÝ GÛ d‡Uvwb· kxl©K AvBBB AvšÍR©vwZK m‡¤§j‡bi D‡Øvab Abyôv‡b cÖavb AwZw\_i e³…Zvq Gme K\_v e‡jb|

gš¿x AcwUK¨vj dvBevi Ges †gvevBj †hvMv‡hvM e¨e¯’vi weKv‡k †UwjKwgDwb‡KkÝ Ges d‡Uvwb· cÖhyw³‡K AZ¨šÍ Kvh©Ki GKwU cÖhyw³ wn‡m‡e D‡jøL K‡ib| bvB‡Rwiqvq j¨vcUc Ges hy³iv‡óª evsjv‡`k Kw¤úDUvi ißvwb Ki‡Q D‡jøL K‡i gš¿x e‡jb, 900wU wWwRUvj †mev RbM‡Yi Kv‡Q †cuŠQv‡bv cÖ‡qvRb| Gme †mev hv‡Z †gvevBj †dv‡bi gva¨‡g †cuŠQv‡bv hvq miKvi †m j‡ÿ¨ KvR Ki‡Q| wZwb e‡jb, †`‡ki Drcvw`Z 9wU †gvevBj KviLvbv †`‡ki kZKiv 50 fvM Pvwn`v †gUv‡Z mÿg|

†Uwj‡hvMv‡hvM gš¿x e‡jb, ey‡qU `ÿ Rbm¤ú` ˆZwi K‡i| PZz\_© wkí wec&ø‡e hviv KvR K‡i Zviv h\_vh\_fv‡e BÛvw÷ª‡Ri mv‡\_ wg‡j KvR Ki‡j wcwQ‡q \_vKvi my‡hvM †bB| Avgiv hw` Avgv‡`i †Q‡j †g‡q‡`i D™¢veb Kv‡R jvMv‡Z cvwi Z‡e Avgv‡`i `ªæZ GwM‡q hvIqv m¤¢e n‡e| wZwb D™¢veK‡`i†K Zv‡`i D™¢vebx †gav¯^Z¡ h\_vh\_fv‡e msiÿ‡Yi cÖ‡qvRbxqZvi Ici ¸iæZ¡v‡ivc K‡ib| gš¿x AvMvgx 16 †\_‡K 18 Rvbyqvwi XvKvq e½eÜz AvšÍR©vwZK m‡¤§jb †K‡›`ª AbywôZe¨ wWwRUvj evsjv‡`k †gjvq mvaviY gvby‡li mv‡\_ dvBf wR cÖhyw³i †mZzeÜ Movi D‡`¨vM MÖnY Kiv n‡q‡Q e‡j D‡jøL K‡ib|

ey‡qU DcvPvh© cÖ‡dmi mvBdzj Bmjv‡gi mfvcwZ‡Z¡ Abyôv‡b jÛ‡bi wmwU BDwbfvwm©wUi Aa¨vcK cÖ‡dmi weGg AvwRRyi ingvb, BDbvB‡UW BDwbfvwm©wUi Aa¨vcK cÖ‡dmi iwKeyj †gv¯Ívdv Ges ey‡qU Aa¨vcK cÖ‡dmi mZ¨ cÖmv` gRyg`vi cÖgyL e³…Zv K‡ib|

#

†kdv‡qZ/dvinvbv/†gvkvid/†iRvDj/2019/1932 NÈv

তথ্যবিবরণী নম্বর : ৪৯০৫

**বঙ্গবন্ধুর জন্মশতবার্ষিকীতে  ১৪ হাজার অসচ্ছল মুক্তিযোদ্ধার বাড়ি নির্মাণ করা হবে**

**-- মুক্তিযুদ্ধ বিষয়ক মন্ত্রী**

মণিরামপুর (যশোর), ১৩ পৌষ (২৮ ডিসেম্বর) :

মুক্তিযুদ্ধ বিষয়ক মন্ত্রী আ.ক.ম মোজাম্মেল হক বলেছেন, ‘সরকার মুক্তিযুদ্ধের স্মৃতি সংরক্ষণ এবং  চেতনা বাস্তবায়নে কাজ করছে। আগামী  বছর জাতির পিতা বঙ্গবন্ধু শেখ মুজিবুর রহমানের  জন্মশতবার্ষিকীতে সারা দেশে ১৪ হাজার অসচ্ছল মুক্তিযোদ্ধার বাড়ি  নির্মাণ করে দেওয়া হবে।  প্রতিটি  বাড়ি নির্মাণে ১৬ লাখ টাকা ব্যয়  করা হবে।'

আজ যশোর জেলার মণিরামপুর  উপজেলা মুক্তিযোদ্ধা কমপ্লেক্স  উদ্বোধন শেষে  মুক্তিযোদ্ধাদের সাথে মতবিনিময়কালে মন্ত্রী এসব কথা বলেন।  মুক্তিযুদ্ধ বিষয়ক  মন্ত্রণালয়ের 'উপজেলা মুক্তিযোদ্ধা কমপ্লেক্স ভবন নির্মাণ প্রকল্প'  হতে  প্রায় ২ কোটি ৩ লাখ টাকা ব্যয়ে এ কমপ্লেক্স নির্মাণ করা হয়।

মন্ত্রী বলেন, মুক্তিযুদ্ধের স্মৃতি যাতে হারিয়ে না যায় সেজন্য সারাদেশের যেসব স্থানে পাকিস্তানি বাহিনীর সাথে মুক্তিযোদ্ধাদের সরাসরি যুদ্ধ হয়েছে, বধ্যভূমি রয়েছে  সেসব স্থান সংরক্ষণ করা  হচ্ছে। বীর মুক্তিযোদ্ধাদের ভাতা  গত ৫ বছরে ৩ হাজার হতে ১২ হাজার টাকা করা হয়েছে। বোনাস-সহ সকল সুযোগ সুবিধা বৃদ্ধি করা হয়েছে'। সামনের বছরে ভাতা আরো বৃদ্ধি করা হবে বলে মন্ত্রী জানান।

মণিরামপুর উপজেলা  নির্বাহী অফিসার  মোঃ আহসান উল্লাহ শরিফীর সভাপতিত্বে আলোচনা সভায় অন্যান্যের মধ্যে  পল্লী উন্নয়ন ও সমবায় প্রতিমন্ত্রী স্বপন ভট্টাচার্য্য, জেলা মুক্তিযোদ্ধা সংসদের সাবেক কমান্ডার রাজেক আহমেদ-সহ স্থানীয় আওয়ামী লীগ ও মুক্তিযোদ্ধা নেতৃবৃন্দ বক্তব্য রাখেন।

#

মারুফ/ফারহানা/মোশারফ/সেলিমুজ্জামান/২০১৯/১৮৩০ ঘণ্টা

তথ্যবিবরণী নম্বর: ৪৯০৪

**মুক্তিযুদ্ধের চেতনায় দেশ এগিয়ে যাচ্ছে**

**-- নৌপরিবহন প্রতিমন্ত্রী**

রৌমারী (কুড়িগ্রাম), ১৩ পৌষ (২৮ ডিসেম্বর) :

নৌপরিবহন প্রতিমন্ত্রী খালিদ মাহমুদ চৌধুরী  বলেছেন, ১৯৭১ সালে স্বাধীনতা সংগ্রামে রৌমারীতে ৬৫ হাজার মুক্তিযোদ্ধা প্রশিক্ষণ নিয়ে যুদ্ধে অংশ নিয়ে দেশকে স্বাধীন করেছে এবং রৌমারীকে পাকহানাদার বাহিনী থেকে মুক্ত রেখেছিল। অথচ স্বাধীনতার ৪৮ বছরেও রৌমারীকে মুক্তাঞ্চল হিসেবে ঘোষণা দেওয়া হয়নি। আগামীতে মুক্তাঞ্চল ঘোষণার বিষয়টি প্রাথমিক ও গণশিক্ষা প্রতিমন্ত্রীকে সাথে নিয়ে সরকারকে অবহিত করা হবে।

প্রতিমন্ত্রী আজ কুড়িগ্রামের রৌমারী উপজেলার যাদুরচর উচ্চ বিদ্যালয়ের ৭৫ বছরপূর্তি উৎসব ও প্রাক্তন শিক্ষার্থীদের পুনর্মিলনী অনুষ্ঠানে প্রধান অতিথির বক্তব্যে এসব কথা বলেন।

যাদুরচর উচ্চ বিদ্যালয়ের সাবেক প্রধান শিক্ষক আব্দুস সাত্তারের সভাপতিত্বে অনুষ্ঠানে বিশেষ অতিথি হিসেবে বক্তব্য রাখেন প্রাথমিক ও গণশিক্ষা প্রতিমন্ত্রী মোঃ জাকির হোসেন, রৌমারী উপজেলা পরিষদ চেয়ারম্যান শেখ আব্দুল্লাহ-সহ প্রশাসনের কর্মকর্তাবৃন্দ এ সময় উপস্থিত ছিলেন।

অনুষ্ঠানে সাবেক সফল ৪ জন শিক্ষককে মরণোত্তর স্বর্ণপদক ও ১২ জন শিক্ষককে ক্রেস্ট প্রদান করা হয়।

#

জাহাঙ্গীর/ফারহানা/মোশারফ/রেজাউল/২০১৯/১৮৫০ ঘণ্টা

তথ্যবিবরণী নম্বর: ৪৯০৩

**ডিজিটাল বাংলাদেশ ও সোনার বাংলা গড়ার প্রধানতম শক্তি যুবশক্তি**

**-- আইনমন্ত্রী**

ঢাকা, ১৩ পৌষ (২৮ ডিসেম্বর) :

আইন, বিচার ও সংসদ বিষয়ক মন্ত্রী আনিসুল হক বলেছেন, যুবসমাজ দেশের মূল্যবান সম্পদ। যুবগোষ্ঠীকে সুসংগঠিত, সুশৃঙ্খল এবং উৎপাদনমুখী শক্তিতে রূপান্তরের লক্ষ্যে নিরলসভাবে কাজ করছে সরকার। তিনি বলেন, যুব উন্নয়নে সরকারের অগ্রাধিকার হচ্ছে যুবকদের মানসম্মত শিক্ষা প্রদান, দক্ষতা বৃদ্ধি, কর্মসংস্থান সৃষ্টি, শারীরিক ও মানসিক স্বাস্থ্য সুরক্ষা এবং সন্ত্রাস, সাম্প্রদায়িকতা, জঙ্গিবাদ ও মাদকমুক্ত যুবসমাজ।

আজ ঢাকায় শহীদ সোহরাওয়ার্দী ইনডোর স্টেডিয়ামে ডাচ-বাংলা ব্যাংক লিমিটেড কর্তৃক তিন সহস্রাধিক দরিদ্র ও মেধাবী শিক্ষার্থীকে বৃত্তি প্রদান অনুষ্ঠানে প্রধান অতিথির বক্তৃতায় এসব কথা বলেন মন্ত্রী।

আনিসুল হক বলেন, এই নতুন বিশ্বে শিক্ষার ক্ষেত্রে যে জাতি যত সাফল্য অর্জন করবে, সে জাতি জীবন-জীবিকার মানোন্নয়নে ও মানবিক গুণাবলি বিকাশে ততটাই অগ্রগতি ও সমৃদ্ধি লাভ করবে। সেজন্য বর্তমান শিক্ষাবান্ধব সরকার শিক্ষার অধিকার ও মানোন্নয়নের ওপর গুরুত্বারোপ করে যাচ্ছে।

বৃত্তিপ্রাপ্ত শিক্ষার্থীদের উদ্দেশে আইনমন্ত্রী বলেন, পরীক্ষার ফলাফল, মেধা ও প্রজ্ঞাসহ অনেক বিষয়াদি যাচাই-বাছাইয়ের পর বিপুল সংখ্যক ছাত্র-ছাত্রীর মধ্য থেকে ডাচ্-বাংলা ব্যাংক এই বৃত্তি প্রদানের জন্য মনোনীত করেছে। সহযোগিতার হাত প্রসারিত করেছে। নিজেদেরকে এমনভাবে গড়ে তুলতে হবে যাতে ডাচ্-বাংলা ব্যাংকের মতো শিক্ষা বৃত্তি তোমরাও দিতে পারে এবং এই স্বপ্ন এখন থেকেই তোমাদের লালন করতে হবে।

ডাচ্-বাংলা ব্যাংক পরিচালনা পর্ষদের চেয়ারম্যান সায়েম আহমেদের সভাপতিত্বে অনুষ্ঠানে ব্যাংকের ব্যবস্থাপনা পরিচালক আবুল কাশেম মোঃ শিরিন বক্তৃতা করেন। এছাড়া বৃত্তিপ্রাপ্ত কয়েকজন শিক্ষার্থী তাদের অনুভূতি ব্যক্ত করেন।

#

রেজাউল করিম/ফারহানা/মোশারফ/রেজাউল/২০১৯/১৮৪২ ঘণ্টা

তথ্যবিবরণী নম্বর: ৪৯০২

**খালি কলসী বাজে বেশি' অবস্থা বিএনপি'র**

**-- তথ্যমন্ত্রী**

ঢাকা, ১৩ পৌষ (২৮ ডিসেম্বর) :

বিএনপি'র বেগম খালেদা জিয়াকে মুক্ত করার ও সরকারবিরোধী ‘তুমুল’ আন্দোলনের ঘোষণাকে ‘খালি কলসী বাজে বেশি’ বলে আখ্যা দিয়েছেন তথ্যমন্ত্রী এবং আওয়ামী লীগের যুগ্ম সাধারণ সম্পাদক ড. হাছান   
মাহ্‌মুদ।

আজ রাজধানীর বঙ্গবন্ধু এভিনিউতে আওয়ামী মুক্তিযোদ্ধা প্রজন্ম লীগের চতুর্থ ত্রিবার্ষিক সম্মেলনে প্রধান অতিথির বক্তব্যে তথ্যমন্ত্রী একথা বলেন।

তথ্যমন্ত্রী বলেন, ‘বিএনপি’র ‘তুমুল আন্দোলন’ আমরা দেখেছি। তাদের যত সমাবেশ, নিজেদের মধ্যে মারামারিও তত। নেতাদের ওপর কর্মীদের আস্থা নেই। যে নেতারা বোরখা পরে আদালতে জামিন নিতে যান, তাদের ওপর কর্মীদের আস্থা না থাকাই স্বাভাবিক। তাদের আন্দোলনের ডাক শুনে মনে হয় এজন্যই বলে, ‘খালি কলসী, বাজে বেশি।’

তথ্যমন্ত্রী বলেন, ‘খালেদা জিয়া কোনো রাজনৈতিক বন্দী নন, যে তাকে আন্দোলন করে মুক্ত করা যাবে।’

‘বিএনপি’র আন্দোলন কার বিরুদ্ধে?’ -প্রশ্ন রেখে হাছান মাহ্‌মুদ বলেন, ‘দুর্নীতির দায়ে খালেদা জিয়াকে সাজা দিয়েছেন আদালত। দণ্ডপ্রাপ্ত আসামিকে মুক্ত করতে বিএনপির আন্দোলনের হুমকি আইন ও আদালত অবমাননার শামিল।’

গত বছরের জাতীয় সংসদ নির্বাচনে অনিয়মের অভিযোগ তুলে ঐক্যফ্রন্ট আহূত সমাবেশ প্রসঙ্গে ‘ঐক্যফ্রন্টের মধ্যেই ঐক্য নেই এবং তারা তাদের নিভু নিভু প্রদীপ জ্বালিয়ে রাখতেই সমাবেশের ডাক দিয়েছে’, উল্লেখ করে মন্ত্রী বলেন, ‘ঐক্যফ্রন্ট গত জাতীয় সংসদ নির্বাচনে অংশ নিয়েছে। নির্বাচিতরা শপথ নিয়েছে, এমনকি মহিলা এমপি কোটাও তারা পূর্ণ করেছে। এমপি হিসেবে সংসদ থেকে সব সুযোগ-সুবিধা নিয়ে আবার সেই নির্বাচন নিয়ে প্রশ্ন তোলা তাদের নিজেদের সঙ্গেই প্রতারণার শামিল।’

বঙ্গবন্ধুকন্যা শেখ হাসিনার জাদুকরী নেতৃত্বে দেশ আজ জাতির পিতার স্বপ্নপূরণের পথে অদম্য গতিতে এগিয়ে চলছে, উল্লেখ করে ড. হাছান বলেন, ‘খাদ্য ঘাটতির দেশ থেকে খাদ্য রপ্তানির দেশ, দুর্যোগে সাহায্যগ্রহীতা থেকে সাহায্য প্রদানকারী, গত এক দশকে অর্থনৈতিক প্রবৃদ্ধিতে বিশ্বের সর্বোচ্চ দেশে রূপান্তরিত হওয়া যারা সহ্য করতে পারে না, তারাই দেশের বিরূদ্ধে ষড়যন্ত্রে লিপ্ত। এদের বিষয়ে সতর্ক থাকতে হবে।’

আওয়ামী লীগের ভ্রাতৃপ্রতিম সংগঠন হিসেবে মুক্তিযোদ্ধা প্রজন্ম লীগকে স্বীকৃতি দেওয়ার জন্য আওয়ামী লীগ সভাপতি শেখ হাসিনাকে অনুরোধ করবেন বলে সম্মেলনে প্রতিশ্রুতি দেন এবং তাদের কার্যক্রমের প্রশংসা করেন তথ্যমন্ত্রী ড. হাছান।

আওয়ামী মুক্তিযোদ্ধা প্রজন্ম লীগের সভাপতি এডভোকেট মোঃ আসাদুজ্জামান দুর্জয়ের সভাপতিত্বে সম্মেলনে আওয়ামী লীগের সভাপতিমণ্ডলীর সদস্য শাজাহান খান, উপদেষ্টামণ্ডলীর সদস্য কাজী আকরাম উদ্দিন আহমেদ, মোজাফফর হোসেন পল্টু, আওয়ামী লীগ নেতা এডভোকেট বলরাম পোদ্দার, মুক্তিযোদ্ধা প্রজন্ম লীগ উপদেষ্টা সৈয়দা রোকেয়া বেগম প্রমুখ বক্তব্য রাখেন।

#

আকরাম/ফারহানা/মোশারফ/রেজাউল/২০১৯/১৮২৮ ঘণ্টা

তথ্যবিবরণী নম্বর: ৪৯০১

**মিরপুরের কালশী বস্তিতে অগ্নিকাণ্ডে ক্ষতিগ্রস্তদের মাঝে ত্রাণ বিতরণ**

ঢাকা, ১৩ পৌষ (২৮ ডিসেম্বর) :

মিরপুরের কালশী বস্তিতে অগ্নিকাণ্ডে ক্ষতিগ্রস্তদের মাঝে গতকাল রাতে ত্রাণ বিতরণ করা হয়েছে।

ক্ষতিগ্রস্ত ৫১টি পরিবারকে ২০ কেজি করে মোট ১ হাজার ২০ কেজি চাল, ২ হাজার করে মোট ১ লাখ ২ হাজার নগদ টাকা এবং পরিবারপ্রতি ১টি করে মোট ৫১টি কম্বল মানবিক সহায়তা হিসেবে প্রদান করা হয়েছে ।

দুর্যোগ ব্যবস্থাপনা ও ত্রাণ মন্ত্রণালয়ের বরাদ্দকৃত এসব মানবিক সহায়তা (ত্রাণ) ঢাকার জেলা প্রশাসক আবু সালেহ মোঃ ফেরদৌস খান কর্তৃক বিতরণ করা হয় ।

#

সেলিম/ফারহানা/মোশারফ/রেজাউল/২০১৯/১৮২০ ঘণ্টা

Handout Number: 4900

**Resolution on Myanmar adopted at the UN General Assembly with an overwhelming majority**

New York, 28 December :

Today, the 74th session of the General Assembly at its 52nd (resumed) meeting adopted the resolution titled ‘Situation of human rights of Rohingya Muslims and other minorities in Myanmar’ again with an overwhelming majority of votes. 134 countries voted in favour, 9 voted against and 28 abstained. The resolution, co-tabled by the OIC and EU, was earlier adopted at the Third Committee on 14 November 2019 also with an overwhelming majority and today's General Assembly endorsement came after settlement of its budgetary issues at the Fifth Committee. Like previous years, the Permanent Mission remained engaged in the entire process of drafting, negotiation and ultimate adoption of the resolution. Since August 2017, this is the third time the resolution has been adopted by the General Assembly which is an expression of international community's continued solidarity with the cause of Rohingyas.

 In the same session, the General Assembly also approved by consensus the regular budget allocation for operationalizing the Independent Investigative Mechanism for Myanmar (IIMM) which was created by the Human Rights Council resolution 39/2 of September 2018. The IIMM is the successor to the Independent International Fact-Finding Mission on Myanmar.

The General Assembly endorsements of the Myanmar resolution and the IIMM are significant developments since they are expected to further strengthen the ongoing justice and accountability initiatives including at the ICJ and ICC.

#

kamal/Israt/Zohora/2019/1130 Hrs.